REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

*DJEČJI VRTIĆ ŠKRINJICA*

RAZINA: **21**

 MATIČNI BROJ: **01476220**

 OIB: **24880230716**

 ŠIFRA DJELATNOSTI: **8510**

 ŽIRO RAČUN: **HR0823600001101736023**

**BILJEŠKE UZ**

**FINANCIJSKE IZVJEŠTAJE**

**DJEČJI VRTIĆ ŠKRINJICA**

**Vidovec, siječanj 2025. godine**

**1. Opći podaci**

Dječji vrtić Škrinjica (Dječji vrtić u nastavku teksta) ima status javne ustanove koja djelatnost predškolskog odgoja i obrazovanja te skrbi o djeci rane i predškolske dobi obavlja kao javnu službu. Dječji vrtić ostvaruje programe predškolskog odgoja i obrazovanja te skrbi o djeci rane i predškolske dobi, kao dio sustava odgoja i obrazovanja te skrbi o djeci. Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u Dječjim vrtićima.

Dječji vrtić osnovan je temeljem Odluke o osnivanju predškolske ustanove, Klasa:601- 01/99-01/03, Urbroj: 2186-10-99-04 od 02.11.1999. godine od strane Općinskog vijeća Općine Vidovec.

Dječji vrtić ima svojstvo pravne osobe, a upisan je u sudski registar ustanova kod Trgovačkog suda u Varaždinu pod matičnim brojem subjekta upisa broj MBS 070055250, OIB: 24880230716.

Osnivač i vlasnik Dječjeg vrtića je Općina Vidovec.

Sjedište Dječjeg vrtića je Vidovec, Ulica Vladimira Nazora 11.

Dječji vrtić svojim programom realizira zadatke s ciljem stalnog podizanja kvalitete rada na poticanju razvoja, odgoja, obrazovanja, njege zdravstvene zaštite, prehrane i socijalne skrbi djece u dobi od navršenih godinu dana do polaska u školu. Cjelokupni rad se odvija usklađen s razvojnim mogućnostima i potrebama djece.

**2. Zakonski okvir**

Financijski izvještaji za 2024. godinu propisani su i predaju se sukladno Pravilniku o financijskom izvještavanju u proračunskom računovodstvu (NN 37/22).

**3. Bilješke uz obrazac PR-RAS**

***PRIHODI POSLOVANJA***

U razdoblju od 01.01.2024. do 31.12.2024. godine Dječji vrtić ostvario je ukupne prihode poslovanja u iznosu od 633.056,84 eura, što je 126,8 % u odnosno na navedeno razdoblje prethodne godine, a odnose se na:

* **Pomoći iz inozemstva i od subjekata unutar općeg proračuna (63)**

Ostvarene su u iznosu od 1.366,40 eura, odnosno 90,5 % u odnosu na navedeno razdoblje prethodne godine, a odnose se na prihode iz državnog proračuna koji su dodijeljeni na temelju Odluke o sufinanciranju programa javnih potreba u području predškolskog odgoja i obrazovanja. S obzirom da se svake godine dodjeljuju sredstava na temelju Odluke, iznos novčanih sredstava svake godine je drugačiji jer ovisi o broju djece polaznika programa.

* **Prihodi od upravnih i administrativnih pristojbi, pristojbi po posebnim propisima i naknada (65)**

Ostvareni su u iznosu od 182.809,73 eura, odnosno 102,3 % u odnosu na navedeno razdoblje prethodne godine, a odnose se na prihode od sufinanciranje cijene usluge, participacije i slično roditelja/skrbnika korisnika Dječjeg vrtića i drugih općina i gradova. Prihodi se ostvaruju temeljem naplate izdanih uplatnica (za roditelje/skrbnike) te temeljem izdanih računa (za druge općine/gradove). U odnosno na navedeno razdoblje prethodne godine vidljivo je povećanje zbog upisanog većeg broja djece u mjesecu prosincu 2024. godine (dogradnja Dječjeg vrtića i proširenje za dvije odgojno obrazovne skupine).

* **Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (66)**

Ostvareni su u iznosu od 1.331,54 eura i odnose se na tekuće donacije. Iznos od 1.031,54 eura odnosi se na donacije od fizičkih osoba prikupljene u sklopu projekta „Mali čuvari velike baštine“.

* **Prihodi iz nadležnog proračuna i od HZZO-a na temelju ugovornih obveza (67)**

Ostvareni su u iznosu od 447.537,17 eura, odnosno 140,4 % u odnosu na navedeno razdoblje prethodne godine, a odnose se na prihode iz nadležnog proračuna Općine Vidovec. Vidljivo je povećanje prihoda iz nadležnog proračuna za financiranje redovne djelatnosti i većih prihoda za pokriće rashoda za zaposlene koji su financirani iz nadležnog proračuna zbog rasta plaća djelatnika Dječjeg vrtića.

* **Kazne, upravne mjere i ostali prihodi (68)**

Ostvareni su u iznosu od 12,00 eura, odnosno 5,6 % u odnosu na navedeno razdoblje prethodne godine, te je vidljivo njihovo smanjenje zbog manjeg priljeva ostalih prihoda.

***RASHODI POSLOVANJA***

U razdoblju od 01.01.2024. do 31.12.2024. godine Dječji vrtić ostvario je ukupne rashode poslovanja u iznosu od 628.158,19 eura, što je 129,3 % u odnosno na navedeno razdoblje prethodne godine, a odnose se na:

* **Rashodi za zaposlene (31)**

**Ostvareni su u iznosu od 495.855,50 eura, odnosno 133,0 % u odnosu na navedeno razdoblje prethodne godine**.

Sastoje se od plaće za redovan rad u iznosu od 395.396,15 eura, ostalih rashoda za zaposlene u iznosu od 41.575,25 eura te doprinosa za obvezno zdravstveno osiguranje u iznosu od 58.884,10 eura. Vidljivo je da je u odnosu na navedeno razdoblje prethodne godine došlo do povećanja rashoda plaće za redovan rad zbog povećanja koeficijenta složenosti poslova. Također, vidljivo je povećanje ostalih rashoda za zaposlene zbog većih iznosa isplate neoporezivih primitaka u odnosu na prethodnu godinu.

* **Materijalni rashodi (32)**

**Ostvareni su u iznosu od 130.943,70 eura odnosno 117,0 % u odnosu na navedeno razdoblje prethodne godine.** Sastoje se od:

* naknade troškova zaposlenima (321) koji su ostvareni u iznosu od 25.409,21 eura, odnosno 96,8% u odnosu na navedeno razdoblje prethodne godine. Vidljivo je povećanje rashoda za službena putovanja, za stručno usavršavanje zaposlenika i ostalih naknada troškova zaposlenima u odnosu na prethodnu godinu. Razlog velikog povećanja je sudjelovanje na stručnim konferencijama i sudjelovanje djelatnika na seminarima koji su potrebni za poboljšanje odgojno obrazovnih procesa u Dječjem vrtiću.
* rashodi za materijal i energiju (322) koji su ostvareni u iznosu od 78.364,82 eura, odnosno 118,6 % u odnosu na razdoblje prethodne godine. Vidljivo je povećanje rashoda za uredski materijal te materijal i sirovine, do kojeg je došlo zbog povećanja cijena na tržištu, dok je vidljivo smanjenje rashoda za energiju (zbog umanjenja struje i plina temeljem Uredbe vlade RH). Također, vidljivo je povećanje sitnog inventara do kojeg je došlo zbog veće nabave nefinancijske imovine manje vrijednosti koja je potrebna za poboljšanje odgojno-obrazovnog rada. U odnosu na prethodnu godinu vidljivo je povećanje rashoda za nabavu službene, radne i zaštitne odjeće i obuće zbog novih djelatnika.
* rashodi za usluge (323) koji su ostvareni u iznosu od 19.844,84 eura, odnosno 144,0 % u odnosu na navedeno razdoblje prethodne godine. Najveće povećanje u odnosu na promatrano razdoblje prethodne godine vidljivo je kod usluga tekućeg i investicijskog održavanja, komunalnih usluga te intelektualnih i osobnih usluga. Do povećanja usluga tekućeg i investicijskog održavanja došlo je zbog većih troškova servisa na postrojenju i opremi. Do povećanja komunalnih usluga došlo je zbog povećanja naknade za komunalne usluge (odvoz smeća), dok je do povećanja intelektualnih i osobnih usluga došlo zbog korištenja usluga vanjskog službenika za zaštitu podataka.
* ostali nespomenuti rashodi poslovanja (329) koji su ostvareni u iznosu od 7.324,83 eura, odnosno 126,0 % u odnosu na razdoblje prethodne godine. Vidljivo je povećanje naknade za rad predstavničkih i izvršnih tijela, a do kojega je došlo zbog povećanja naknade za rad članovima Upravnog vijeća Dječjeg vrtića. Također, vidljivo je povećanje rashoda za reprezentaciju i ostalih nespomenutih rashoda poslovanja koji su nastali uslijed otvorenja dograđenih prostorija Dječjeg vrtića.
* **Financijski rashodi (34)**

**Ostvareni su u iznosu od 1.358,99 eura, odnosno 113,9 % u odnosu na navedeno razdoblje prethodne godine.**

Odnose se na bankarske usluge i usluge platnog prometa te na rashode vezane uz zatezne kamate. Vidljivo je povećanje rashoda za zatezne kamate, zbog uvođenja novog konta 3433 Zatezne kamate u Financijskom planu za 2024. godinu.

***RASHODI ZA NABAVU NEFINANCIJSKE IMOVINE***

U razdoblju od 01.01.2024. – 31.12.2024. godine Dječji vrtić ostvario je ukupne rashode za nabavu nefinancijske imovine u iznosu od 3.871,22 eura, odnosno 91,4 % u odnosu na navedeno razdoblje prethodne godine.

* **Rashodi za nabavu proizvedene dugotrajne imovine (42)** - odnose se na nabavu opreme u iznosu od 3.871,22 eura.

U odnosu na navedeno razdoblje prethodne razdoblje došlo je do smanjenja rashoda za nabavu nefinancijske imovine iz razloga jer u tekućoj godini nije bilo potrebno ulagati u računalne programe.

 Ukupni prihodi i primici iznose 633.056,84 eura, dok ukupni rashodi i izdaci iznose 632.029,41 eura. Razlika između ukupnih prihoda i primitaka te rashoda i izdataka daje višak u iznosu od 1.027,43 eura. Manjak prihoda iz prethodnih razdoblja iznosi 10.276,15 eura te daje manjak za pokriće u sljedećem razdoblju u iznosu od 9.248,72 eura.

**4. Bilješke uz izvještaj o obvezama**

Stanje obveza na dan 01. siječanj 2024. godine iznosi 48.759,03 eura.

Dječji vrtić Škrinjica u razdoblju od 01. siječnja do 31. prosinca 2024. godine ostvario je obveze za rashode poslovanja (N23) u iznosu od 659.215,98 eura, te obveze za nabavu nefinancijske imovine (N24) u iznosu od 3.871,22 eura.

Ukupno podmirene obveze (V004) u navedenom razdoblju iznose 639.568,48 eura, a odnose se na obveze za rashode poslovanja (P23) u iznosu od 634.225,21 eura te obveze za nabavu nefinancijske imovine (P24) u iznosu od 5.343,27 eura.

Stanje obveza na kraju izvještajnog razdoblja iznosi 72.277,75 eura (V006), od čega stanje dospjelih obveza (V007) iznosi 5.271,04 eura, a stanje nedospjelih obveza (V009) iznosi 67.006,71 eura. Što se tiče iznosa 5.271,04 eura dospjelih obveza (V007), odnosi se na obveze za rashode poslovanje (D23) - najveći dio nepodmirenih dospjelih obveza su obveze za rashode za materijal i usluge kojima je datum dospijeća u 12. mjesecu što je i vidljivo prema prekoračenju jer sve dospjele obveze su s prekoračenjem od 1 do 60 dana.

Iznos od 67.006,71 eura nedospjelih obveza (V009) na kraju izvještajnog razdoblja odnosi se na obveze za rashode poslovanja u iznosu od 67.003,75 eura te 2,96 eura koje se odnose na obveze za zatezne kamate. Što se tiče iznosa od 67.003,75 eura nedospjelih obveza iznos od 56.724,51 eura odnosi se na kontinuirani rashod budućih razdoblja (plaća i ostali rashodi za zaposlene za 12 mjesec 2024. godine koji se isplaćuju u mjesecu siječnju 2025. godine).

**5. Bilješke uz bilancu**

Dječji vrtić Škrinjica u 2024. godini nema dugoročnih i kratkoročnih kredita, zajmova ni leasinga. Obveznik ne sudjeluje u sporovima na sudu, nema danih kreditnih pisama ni hipoteka.

Vrijednost imovine (B001) iznosi 215.451,53 eura i jednaka je obvezama i vlastitim izvorima (B003) 215.451,53 eura čime je zadovoljena bilančna ravnoteža.

Vidljivo je povećanje nefinancijske imovine (0227) za 33.559,07 eura, a odnosi se na prijenos prava vlasništva opreme u korist ustanove Dječjeg vrtića Škrinjica od strane Osnivača (Općine Vidovec)

Na dan 31.12.2024. godine stanje na računu Dječjeg vrtića Škrinjica iznosi 793,48 eura.

Na dan 31.12.2024. godine stanje novca u blagajni je 105,28 eura.

Potraživanja za prihode poslovanja odnose se na potraživanja za sufinanciranje usluga Dječjeg vrtića, vidljivo je povećanja u odnosu na prethodnu godinu zbog toga jer je dio uplatnica (za djecu upisanu po dogradnji Dječjeg vrtića i otvaranju novih skupina) izdan po upisu, u drugoj polovici mjeseca prosinca. Za potraživanje od jednog korisnika usluga za koje je pokrenuta ovrha napravljen je ispravak vrijednosti potraživanja po stopi od 50% s obzirom da se sa naplatom kasni od 1-3 godine. Ispravak vrijednosti potraživanja iznosi 619,82 eura.

Vidljivo je i povećanje kontinuiranih rashoda budućih razdoblja. Kontinuirani rashodi budućih razdoblja odnose se na plaću i ostale rashode za zaposlene za 12. mjesec 2024. godine koji se isplaćuju u mjesecu siječnju 2025. godine. Do njihovog povećanja u odnosu na prethodnu godinu došlo je zbog povećanja koeficijenata radnih mjesta te dodatnog zapošljavanja još četiri (4) djelatnika u mjesecu prosincu (proširenje Dječjeg vrtića za još dvije odgojno obrazovne skupine).

Na dan 31.12.2024. godine obveze Dječjeg vrtića iznose 72.277,75 eura što je 148,20 % više u odnosu na prethodnu godinu. Bitno je spomenuti da je kod obveza došlo do smanjenja dospjelih obveza, dok je došlo do povećanja nedospjelih zbog povećanja kontinuiranih rashoda budućih razdoblja (plaće za 12. mjesec 2024. godine).

Manjak prihoda na dan 31.12.2024. godine iznosi 9.248,72 eura. Manjak prihoda pokrit će se u 2025. godini.

**6. Bilješke uz izvještaj o rashodima prema funkcijskoj klasifikaciji**

U razdoblju od 01.01.2024. do 31.12.2024. godine vidljivo je da rashodi za Predškolsko obrazovanje (0911) iznose 600.461,24 eura i odnosi se na sve troškove u vrtiću osim troškova prehrane.

Rashodi za Dodatne usluge u obrazovanju (096) iznose 31.567,85 eura i odnose se na troškove prehrane. Vidljivo je povećanje u odnosno na prethodnu godinu zbog povećanja cijene namirnica.

Ukupni rashodi prema funkcijskoj klasifikaciji Obrazovanje (09) iznose 632.029,41 eura.

**7. Bilješke uz izvještaj o promjenama u vrijednosti i obujmu imovine i obveza**

 Vidljivo je da je u navedenom razdoblju došlo do povećanja proizvedene dugotrajne imovine u iznosu od 33.559,07 eura. Na temelju Odluke Općinskog vijeća Općine Vidovec o prijenosu prava vlasništva opreme u korist ustanove Dječjeg vrtića Škrinjica od 23. prosinca 2024. godine; Dječjem vrtiću Škrinjica prenosi se bez naknade u vlasništvo oprema i namještaj ukupne vrijednosti 33.559,07 eura.

**8. Bilješke - broj djelatnika Dječjeg vrtića Škrinjica**

 Broj djelatnika u Dječjem vrtiću Škrinjica na dan 31.12.2024. godine koji obavljaju poslove i zadatke na slijedećim radnim mjestima:

 1. Ravnatelj - 1

 2. Stručni suradnik pedagog – 1 (+1 djelatnica zamjena za porodiljni)

 3. Odgojiteljica – 16

 4. Zdravstveni voditelj – 1 (+1 djelatnica zamjena za porodiljni)

 5. Voditelj računovodstva - 1

 6. Tajnik -1 (+1 djelatnica zamjena za porodiljni)

 7. Kuhar - 1

 8. Pomoćni kuhar-1

 9. Domar/ložač - 1

 10. Spremač– 3

 11. Servirka - 1

 11. Pomoćni djelatnik za njegu, skrb i pratnju – asistentica – 1

 U odnosu na prethodno razdoblje, u 2024. godini došlo je do promjena u strukturi zaposlenih te je prosječan broj zaposlenih povećan na dvadeset i sedam (27) djelatnika. Do povećanja broja zaposlenih s 31.12.2024. došlo je zbog dodatnog zapošljavanja četvero (4) djelatnika zbog proširenja kapaciteta (dogradnja Dječjeg vrtića za dvije odgojno – obrazovne) skupine te iz tog razloga broj zaposlenih na dan 31.12.2024. godine iznosi trideset i dvoje (32).

ZAKONSKI PREDSTAVNIK: RAVNATELJICA

VIDA RISEK, mag.praesc.educ.